Diari Oficial de la Generalitat Valenciana


Sumari del DOGV 3013, del 13-06-1997 (1997/8241)

ORDRE de 2 de juny de 1997, de la Conselleria d'Agricultura, Pesca i Alimentació, per la qual es publiquen les línies pressupostàries i els imports globals màxims que financen, per a 1997, determinades subvencions gestionades per la Direcció General d'Investigació, Desenvolupament Tecnològic i Sanitat Vegetal, amb bases reguladores en vigor.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3013

Data del DOGV
:   13-06-1997

Secció del DOGV
:   CONVENIS I ACTES - CONCESSIÓ DE SUBVENCIONS ADMINISTRATIVES

Número del document
:   1997/8241


Data del document
:   02-05-1997

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Anàlisi jurídica

ORDRE de 2 de juny de 1997, de la Conselleria d'Agricultura, Pesca i Alimentació, per la qual es publiquen les línies pressupostàries i els imports globals màxims que financen, per a 1997, determinades subvencions gestionades per la Direcció General d'Investigació, Desenvolupament Tecnològic i Sanitat Vegetal, amb bases reguladores en vigor.  
L'article 47.11 del text refós de la Llei d'Hisenda Pública de la Generalitat Valenciana, aprovat mitjançant el Decret Legislatiu de 26 de juny de 1991, del Consell, exigeix que en les bases reguladores de la concessió de subvencions s'indiquen la línia o línies de subvencions que les financen i l'import global màxim que s'hi destina. Aquests aspectes depenen de la llei anual de pressupostos, a hores d'ara la Llei 4/1996, de 30 de desembre, de Pressupostos de la Generalitat Valenciana per a l'exercici 1997.  
Per això, vista la proposta del director general d'Investigació, Desenvolupament Tecnològic i Sanitat Vegetal, en l'exercici de les funcions que tinc atribuïdes,  
ORDENE  
Article 1  
Les subvencions regulades en les disposicions indicades en aquest article i gestionades per la Direcció General d'Investigació, Desenvolupament Tecnològic i Sanitat Vegetal, es concediran en l'exercici 1997 a càrrec de les línies de subvenció i pels imports globals màxims que s'assenyalen, d'acord amb la Llei 4/1996, de 30 de desembre, de Pressupostos de la Generalitat Valenciana per a l'exercici 1997, programa 542.20, Investigació i Tecnologia Agrària:  
A) Ordre de 17 de novembre de 1989, del Ministeri d'Agricultura, Pesca i Alimentació, gestionada per aquesta conselleria, per la qual s'estableix el programa de promoció de lluita integrada contra plagues de diferents conreus a través de les agrupacions per a tractaments integrats en agricultura (ATRIA), BOE núm. 280, de 22.11.89, desplegada per la Resolució de 31 de maig de 1991, de la Direcció General de Producció i Indústries Agràries. (DOGV núm. 1.591, de 22.07.91).  
Línia 1704/000/97  
Import global màxim: 09.422.986 pessetes  
Finançament: Ministeri d'Agricultura, Pesca i Alimentació  
Documentació justificativa que cal aportar per al pagament:  
- Nòmines (amb la Seguretat Social) del personal tècnic contractat.  
- Factures d'adquisició de determinats productes fitosanitaris d'especial interès per a la protecció integrada, com ara feromones, biopreparats o altres, d'acord amb l'enginyer especialista de l'agrupació corresponent.  
- Justificants de pagament dels dos apartats anteriors.  
B) Ordre de 23 de maig de 1990, de la Conselleria d'Agricultura i Pesca, que estableix una línia d'ajudes per a les agrupacions de defensa vegetal (ADV), (DOGV núm. 1.327, de 18.06.90), desplegada per la Resolució de 31 de maig de 1991, de la Direcció General de Producció i Indústries Agràries (DOGV núm. 1.591, de 22.07.91).  
Línia 1704/000/97  
Import global màxim: 14.444.292 de pessetes  
Cofinançada: CEE (FEOGA-Orientació) en el 53,33% i Conselleria d'Agricultura, Pesca i Alimentació en el 46,67%  
Documentació justificativa que cal aportar per al pagament:  
- Nòmines (amb la Seguretat Social) del personal tècnic contractat (enginyer tècnic agrícola o agrònom).  
- Justificant de desplaçaments fora de l'àmbit territorial habitual de l'agrupació, amb inclusió de dietes, locomoció i altres despeses computables.  
- Factures d'adquisició de determinats productes fitosanitaris d'especial interès per a la protecció integrada, com ara feromones, biopreparats o altres, d'acord amb l'enginyer especialista de l'agrupació corresponent.  
- Justificants de pagament dels tres apartats anteriors.  
Línia 1939/000/97  
Import global màxim: 50.712.596 pessetes  
Documentació justificativa que cal aportar per al pagament:  
- Factures i justificants de pagament del material inventariable que s'haja acordat com a necessari en les reunions de coordinació de les activitats, segons s'estableix en l'apartat C de l'article 3 de la Resolució de 31 de maig de 1991, de la Direcció General de Producció i Indústries Agràries.  
C) Ordre de 31 de març de 1992, de la Conselleria d'Agricultura i Pesca, per la qual s'estableixen ajudes a la producció de plançons de cítrics de categoria base certificada (DOGV núm. 1.767, de 21.04.92).  
Línia 1782/000/97  
Import global màxim: 8.000.000 de pessetes  
Documentació justificativa que cal aportar per al pagament:  
- Contracte de treball que incloga, almenys, l'any 1997 d'un tècnic de grau superior amb dedicació plena al beneficiari. S'hi adjuntarà un justificant de la titulació del tècnic.  
D) Ordre de 8 de març de 1991, de la Conselleria d'Agricultura i Pesca, sobre mesures fitosanitàries per a plantacions de fruiters afectats pel virus de la sharka i concessió d'ajudes per a arrancada d'arbres malalts (DOGV núm. 1.515, de 04.04.91), desplegada per la Resolució de 28 de febrer de 1992, de la Direcció General de Producció i Indústries Agràries (DOGV núm. 1.755, de 31.03.92).  
Línia 1938/000/97  
Import global màxim: 556.470.960 pessetes  
El procediment per al pagament s'ajustarà al que s'estableix en la Resolució de 28 de febrer de 1992, de la Direcció General de Producció i Indústries Agràries.  
Article 2  
El termini de presentació dels documents que acrediten la realització de la conducta, l'activitat o la inversió subvencionada finalitzarà en l'exercici pressupostari per al qual, en cada cas, s'haja concedit l'ajuda pública d'acord amb les seues bases reguladores. En el supòsit de subvencions plurianuals, es justificarà en cada any o exercici pressupostari per l'import o l'anualitat corresponent.  
Article 3  
La falta de resolució expressa en els terminis que es fixen en les disposicions, o en el màxim de sis mesos en el cas que no s'hi establisquen, suposarà la desestimació de les ajudes.  
DISPOSICIÓ ADDICIONAL  
Es prorroga per a 1997 el règim d'ajudes establit en l'Ordre de 31 de març de 1992, que estableix ajudes a la producció de plançons de cítrics de categoria base certificada.  
DISPOSICIÓ FINAL  
Aquesta ordre vigeix des de l'endemà de la publicació en el Diari Oficial de la Generalitat Valenciana.  
València, 2 de juny de 1997  
La consellera d'Agricultura, Pesca i Alimentació,  
MARIA ÀNGELS RAMON-LLIN I MARTÍNEZ